**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**PASKAIDROJUMA RAKSTS**

**Limbažu novada pašvaldības domes 2024. gada 25. janvāra saistošajiem noteikumiem Nr.2 “Par augstas detalizācijas topogrāfiskās informācijas aprites un samaksas kārtību Limbažu novadā”**

|  |
| --- |
| Paskaidrojuma raksta sadaļas un norādāmā informācija |
| 1. Mērķis un nepieciešamības pamatojums  1.1. Atbilstoši Pašvaldību likuma 44. panta pirmajai daļai dome ir tiesīga izdot saistošos noteikumus par citiem likumos un Ministru kabineta noteikumos paredzētajiem jautājumiem.  1.2. Saskaņā ar Ģeotelpiskās informācijas likuma 6. panta pirmās daļas pirmo apakšpunktu, pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, kā arī izmantošanas kārtību. Ģeotelpiskās informācijas likuma 13. panta sestā daļa nosaka, ka Vietējā pašvaldība, lai nodrošinātu savu funkciju un uzdevumu izpildi, par savu administratīvo teritoriju izveido un uztur augstas detalizācijas topogrāfiskās informācijas datubāzi atbilstoši Ministru kabineta noteiktajai augstas detalizācijas topogrāfiskās informācijas specifikācijai, veic iesniegtās informācijas pārbaudi un nodrošina datubāzes sadarbspēju ar centrālo datubāzi Ministru kabineta noteiktajā kārtībā. Pašvaldības dome nosaka augstas detalizācijas topogrāfiskās informācijas iesniegšanas un pieņemšanas kārtību. Ģeotelpiskās informācijas likuma 26. panta trešā daļa un 71 daļa nosaka, ka pašvaldība savos saistošajos noteikumos nosaka maksu par augstas detalizācijas topogrāfiskās informācijas pārbaudi, reģistrāciju Datubāzē, sagatavošanu un izsniegšanu no Datubāzes, kā arī maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību. |
| 2. Fiskālā ietekme uz pašvaldības budžetu  2.1. Noteikumu īstenošanai nav ietekme uz pašvaldības budžetu.  2.2. Noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu Noteikumu īstenošanu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci  3.1. Noteikumu apstiprināšanai nav ietekmes uz vidi.  3.2. Noteikumu apstiprināšana neietekmē iedzīvotāju veselību.  3.3. Noteikumu apstiprināšana neietekmē uzņēmējdarbības vidi pašvaldības teritorijā. |
| 4. Ietekme uz administratīvajām procedūrām un to izmaksām:  4.1. Nav ietekmes uz administratīvajām procedūrām un izmaksām, Ģeotelpiskās informācijas pakalpojumus sniedz pakalpojumu saņēmēji, saskaņā ar šo saistošo noteikumu 1. pielikumā noteikto cenrādi. |
| 5. Ietekme uz pašvaldības funkcijām un cilvēkresursiem:  5.1. Jauni pašvaldības cilvēkresursi netiks iesaistīti saistošo noteikumu darbības pārraudzībai (tostarp, netiks uzlikti jauni pienākumi vai uzdevumi darbiniekiem, netiks veidotas jaunas darba vietas, u.tml.). |
| 6. Informācija par izpildes nodrošināšanu:  6.1. Saistošo noteikumu pārraudzību nodrošinās Centrālās pārvaldes Nekustamā īpašuma un teritorijas plānojuma nodaļas un Limbažu novada Būvvaldes speciālisti.  6.2. Noteikumu izpildes nodrošināšanai nebūs nepieciešami papildu resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana:  7.1. Izmaksas sedz juridiskās un fiziskās personas, kas Novadā veic inženierkomunikāciju un būvju projektēšanu, būvniecību, pārbūvi, uzturēšanu vai nodošanu ekspluatācijā, kā arī ģeodēziskos, topogrāfiskos, darbus. |
| 8. Izstrādes gaitā veiktās konsultācijas ar privātpersonām un institūcijām  8.1. Noteikumu projekts tiks publicēts Limbažu novada pašvaldības oficiālajā tīmekļvietnē uz divām nedēļām sabiedrības viedokļa noskaidrošanai. Noteiktajā termiņā līdz 2024. gada 3. janvārim netika saņemti ierosinājumi. Tomēr 2024. gada 8. janvārī tika saņemti ierosinājumi no SIA “Limbažu mērniecības birojs”, kas, ievērojot labas pārvaldības principu, tika izskatīti.  8.2. SIA “Limbažu mērniecības birojs” komentāri ņemti vērā un izslēgti punkti, kas dublējas ar Ministru Kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi” vai ir pretrunā Ministru Kabineta noteikumiem, tādēļ atkārtota sabiedrības viedokļa noskaidrošana nav nepieciešama. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU